Ego R... decanus, ego H... cantor capellæ ducis diuionensis notum facimus uniuersis præsentes litteras inspecturis quod Villana mulier et Henricus filius eius in præsentia nostra constituti recognouerunt se uendidise et tradidisse P... abbati et ecclesiæ sancti Stephani diuionensis, stallum situm in burgo Diuionis iuxta stallum domus Teste dasne ex una parte et iuxta stallum domus Symonis Crassi ex altera pro pretio triginta unius librarum Diuionis quod pretium confessi prædicti Villana et Henricus in integrum recepisse ab ipso abbate: quia uero abbas et conuentus Vngiaci super dictum stallum habebant quinque solidos censuales domino abbati sancti Stephani et ecclesiæ suæ assignauerunt dicti venditores illos quinque solidos super domum suam antequam situm est dictum stallum laude et assensu Vuillermi de Trecluyns et Margaritæ uxoris eius filiæ dictæ Uillanæ, ita quod quicumque dictam domum tenebit prædictos quinque solidos ecclesiæ beati Stephani annuatim persoluet, prædictus siquidem Vuillermus et Margarita uxor eius de garantia portanda ecclesiæ sancti Stephani supra præmissis contra omnes et sua obligauerunt: ita quod si in garantia portanda deficerent abbas teneret dictam domum super quam assignati sunt dicti quinque solidi censuales et bannum nihilominus situm iuxta stallum supra dictum eisdem Vuillermo et Margaritæ titulo pignoris obligatum. In huius ergo rei testimonio sigillorum nostrorum munimine præsentem paginam roboramus ad preces utriusque partis. Actum est anno Domini millesimo ducentesimo vicesimo sexto.